ສະຫະລັດ ອາດຍ້າຍ ທະຫານມາຣີນ ຈາກໂອກີນາວາ ໄປຍັງເກາະກວມ
ສະຫະລັດ ແລະຍີ່ປຸ່ນ ໄດ້​ຕົກລົງ​ກັນ​ໃນ​ປີ 2006 ​ເພື່ອຍ້າຍ​ທະຫານ​ມາຣີນ​ແປດ​ພັນ​ຄົນ​ຈາກເກາະໂອກີນາວາ ໄປ​ຍັງ​ເກາະ​ກວມ​
ພວກເຈົ້າໜ້າທີ່ຍີ່ປຸ່ນແລະສະຫະລັດກ່າວວ່າ ທະຫານມາຣີນສະຫະລັດຈໍານວນຫລາຍພັນ ຄົນອາດຖືກຍົກຍ້າຍອອກຈາກເກາະໂອກິນາວາຂອງຍີ່ປຸ່ນ ກ່ອນປິດຖານທັບສະຫະລັດ ໃນເກາະດັ່ງກ່າວທີ່ເກີດມີຂໍ້ຂັດແຍ້ງກັນນັ້ນ ຂໍ້ຕົກລົງກັນທີ່ວ່ານີ້ໄດ້ປະກາດໃຫ້ຊາບ ເມື່ອວັນອັງຄານຜ່ານມາ ຫຼັງຈາກ ການເຈລະຈາ ກັນ ລະຫວ່າງພວກເຈົ້າໜ້າທີ່ສະຫະລັດ ແລະຍີ່ປຸ່ນທີ່ນະຄອນຫຼວງວໍຊິງຕັນດີຊີ ບັດນີ້ສ ະຫະລັດອາດຈະດຳເນີນການຕໍ່ໄປກ່ຽວກັບແຜນການທີ່ຈະຍ້າຍພວກທະຫານມາຣີນສະ ຫະລັດຫຼາຍພັນຄົນຈາກເກາະໂອກິນາວາ ໄປຍັງເກາະກວມ ຊຶ່ງເປັນດິນແດນທີ່ຢູ່ພາຍໃຕ້ ການຄວບຄຸມ ຂອງສະຫະລັດ ການຕັດສິນໃຈບັ້ນສຸດທ້າຍ ກ່ຽວກັບການປິດຖານທັບ ອາກາດ Futenma ທີ່ຢູ່ໃນໂອກິນາວາເຊັ່ນດຽວກັນນັ້ນຍັງຕົກລົງກັນບໍ່ໄດ້ເທື່ອ ຖະແຫຼງການຮ່ວມສະບັບນຶ່ງເວົ້າວ່າ ທັງສອງປະເທດຍັງມີຄວາມໝັ້ນໝາຍຢ່າງເຕັມສ່ວນທີ່ ຈະຍົກຍ້າຍອອກຈາກຖານທັບ Futenma ແລະຍ້າຍຖານທັບອາກາດຂອງຕົນໄປຢູ່ຄ້າຍ Camp Schwab ທີ່ຕັ້ງຢູ່ເກາະໂອກິນາວາເຊັ່ນດຽວກັນນັ້ນ ທັງສອງປະເທດໄດ້ຕົກລົງ ກັນໃນປີ 2006 ເພື່ອຍ້າຍທະຫານມາຣີນແປດພັນຄົນໄປຍັງເກາະກວມແລະຍ້າຍຖານທັບ ດັ່ງກ່າວ ເມືອງ Futenma ຕັ້ງຢູ່ເຂດຕົວເມືອງທີ່ມີຄົນໜາແໜ້ນຂອງເກາະໂອກິນາວາ ແລະພວກ ຊາວເມືອງບໍ່ພໍໃຈປານໃດຍ້ອນຄວາມແອອັດທີ່ເພີ່ມຂຶ້ນຕໍ່ໂຄງລ່າງພື້ນຖານໃນເຂດທ້ອງຖິ່ນ ແຕ່ແຜນການຕ່າງໆທີ່ຈະສ້າງຖານທັບແຫ່ງໃໝ່ແທນສໍາຫຼັບທະຫານມາຣີນຢູ່ເຂດເລາະ ຝັ່ງທະເລທີ່ມີປະຊາຊົນອາໄສຢູ່ບໍ່ໜາແໜ້ນປານໃດນັ້ນ ກໍໄດ້ປະເຊີນກັບການຕໍ່ຕ້ານຢ່າງ ໃຫຍ່ຈາກພວກກຸ່ມອະນຸລັກສະພາບແວດລ້ອມ ແລະກຸ່ມເຄຶ່ອນໄຫວອື່ນໆ ສະຫະລັດມີທະຫານປະມານ 47,000 ຄົນ ປະຈໍາຢູ່ຍີ່ປຸ່ນ ສ່ວນໃຫຍ່ແມ່ນຢູ່ເກາະໂອກິ ນາວາ ພວກຊາວເກາະຫຼາຍຄົນພາກັນຄັດຄ້ານການ ໄປຕັ້ງຖານທັບຂອງສະຫະລັດຢູ່ ທີ່ນັ້ນ ໂດຍກ່າວວ່າ ມັນເກີດສຽງນອງນັນ ສ້າງມົນລະພິດ ແລະມີອາດຊະຍາກໍາ ທ່ານ Yukio Hatoyama ອະດີດນາຍົກລັດຖະມົນຕີຍີ່ປຸ່ນຖືກບັງຄັບໃຫ້ລາອອກໃນປີ 2010 ຫຼັງ ຈາກບໍ່ໄດ້ປະຕິບັດຕາມຄໍາໝັ້ນສັນຍາ ເວລາໂຄສະນາຫາສຽງທີ່ໃຫ້ໄວ້ວ່າ ຈະຍົກ ຍ້າຍຖານທັບສະຫະລັດອອກຈາກເກາະໂອກິນາວານັ້ນ